****

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**Nr. 31273/14.05.2025**

 **Proiect**

**HOTĂRÂREA NR........./.......2025**

**privind** **mandatarea primarului municipiului Satu Mare să voteze în Adunarea Generală a** „A**sociației de Dezvoltare Intercomunitară pentru servicii in sectorul de apă și apă uzată din județul Satu Mare” aderarea comunei Acâș și a comunei Hodod la asociație**

Consiliul Local al Municipiului Satu Mare,

Având în vedere adresa Asociației de dezvoltare intercomunitară pentru servicii în sectorul de apă și apă uzată din județul Satu Mare nr. 15/30.04.2025 înregistrată la sediul entității sub nr. 28061/30.04.2025,

Analizând proiectul de hotărâre înregistrat sub nr................., referatul de aprobare al Primarului Municipiului Satu Mare înregistrat sub nr. 31274/14.05.2025, în calitate de inițiator, raportul de specialitate al Serviciului administrare căi publice autorizări- Compartiment guvernanță corporativă din cadrul aparatului de specialitate al primarului, înregistrat sub nr. 31275/14.05.2025, avizele comisiilor de specialitate ale consiliului local,

 Având în vedere:

Hotărârea Consiliului Local Acâș nr. 18/17.03.2025 privind asocierea comunei Acâș la Asociația de Dezvoltare Intercomunitară pentru Servicii în Sectorul de Apă și Apă Uzată din județul Satu Mare,

Hotărârea Consiliului Local Hodod nr.13/2020 privind asocierea comunei Hodod la Asociația de Dezvoltare Intercomunitară pentru servicii în sectorul de apă și apă uzată din județul Satu Mare,

Hotărârea Asociației de Dezvoltare intercomunitară pentru servicii în sectorul de apă și apă uzată din județul Satu Mare nr. 11/2025 privind aprobarea de principiu a aderării comunei Hodod și a comunei Acâș, în calitate de asociați, în Asociația de Dezvoltare Intercomunitară pentru servicii în sectorul de apă și apă uzată din județul Satu Mare,

 Ținând cont de prevederile art.13 din Statutul „Asociației de dezvoltare intercomunitară pentru servicii în sectorul de apă și apă uzată din județul Satu Mare” care stipulează că „...*Pentru a vota hotărârea de acceptare a noi membri, reprezentanții asociaților în adunarea generală a Asociației au nevoie de un mandat special, prealabil, din partea unităților administrativ – teritoriale pe care le reprezintă, acordat prin hotărâre a consiliului local sau județean, după caz*. ”și luând în considerare prevederile art.16 alin. (2) lit. j) art.20 alin.(3), art.21 alin. (1) din Statutul Asociației,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În baza prevederilor art. 92 alin. (2) lit. c) art.129 alin. (1), alin.(2) lit. d) alin. (7) lit. n) și art. 132 din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (1) alin. (3) lit. f) și lit. h) și art. 196 alin. (1) lit. a) din O.U.G nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art.1.** Se mandatează domnulKereskényi Gábor, primarul municipiului Satu Mare să voteze în „Adunarea Generală a Asociației de Dezvoltare Intercomunitară pentru servicii în sectorul de apă și apă uzată din județul Satu Mare”, în numele și pentru municipiul Satu Mare, aprobarea aderării comunei Acâș și a comunei Hodod la “Asociația de Dezvoltare Intercomunitară pentru servicii în sectorul de apă și apă uzată din județul Satu Mare”.

**Art.2.** Cu ducerea la îndeplinire și punerea în aplicare a prezentei hotărâri se încredințează Primarul Municipiului Satu Mare.

**Art.3.**  Prezenta hotărâre se comunică, prin intermediul Secretarului general al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului-Județul Satu Mare, Asociației de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare și Serviciului administrare căi publice autorizări-Compartiment guvernanță corporativă.

**INIŢIATOR PROIECT**

 **PRIMAR**

 **Kereskényi Gábor**

 **Avizat,**

 **Secretar general,**

**Mihaela Maria Racolța**

Giurgiu Ovidiu/2 ex.